Fransuā Anglērs

Fransuā Anglērs (; dzimis ) ir beļģu fiziķis teorētiķis. 2013. gadā kopā ar Pīteru Higsu saņēmis Nobela prēmiju par teorētiskā Higsa mehānisma atklāšanu, kas deva ieguldījumu izpratnē par elementārdaļiņu masas izcelsmi, un kas guva apstiprinājumu, atklājot iepriekš paredzēto, fundamentālo Higsa bozonu ATLAS un CMS eksperimentos CERN-a Lielajā hadronu pretkūļu paātrinātājā.

Anglērs dzimis ebreju ģimenē Beļģijā. Otrā pasaules kara laikā pārdzīvojis holokaustu, dzīvojis bērnu namos, slēpjot savu izcelšanos.USC Shoah Foundation Institute testimony of Francois Englert — USHMM Collections Search

Augstāko izglītību ieguva Briseles Brīvajā universitātē (elektromehānikas inženieris, 1955), doktora grādu fizikā ieguva 1959. gadā. No 1959. līdz 1961. gadam strādāja Kornela Universitātē. Pēc tam uzsāka darbu Briseles Brīvajā universitātē. No 1984 gada sadarbojas ar Telavivas Universitāti.

Anglērs 1982. gadā saņēmis Frankvi balvu, 2004. gadā — Volfa balvu, 2010. gadā — Sakurai balvu. 2013. gadā saņēmis Nobela prēmiju fizikā (kopā ar Pīteru Higsu).

 Atsauces 

 Ārējās saites 

 Fransuā Anglērs Nobela prēmijas mājaslapā 
 Fransuā Anglērs 

Kategorija:1932. gadā dzimušie
Kategorija:Fiziķi
Kategorija:Beļģijas cilvēki
Kategorija:Nobela prēmijas laureāti fizikā
Kategorija:Briseles galvaspilsētas reģionā dzimušie